དེ་ཡང་ས་གནས་འགོ་འཛིན་སྐུ་ངོ་ཕུན་ཚོགས་ཚེ་རིང་ལགས་ཀྱིས་རང་གཞུང་དབུས་འཕྲོད་བསྟེན་ལས་ཁུངས་ཀྱི་ཡོངས་ཁྱབ་གསུང་འཕྲིན་མི་མང་ལ་སྒྲོག་སྦྱངས་དང་འབྲེལ་གཏམ་བཤད་གནང་བའི་ནང་དོན།སྦྱིར་ཨེ་ཙི་ན་ཚ་ཟེར་བ་དེ་ནི་སྦྱིར་བཏང་གི་ན་ཚ་ཞིག་མ་ཡིན་པར་ང་ཚོ་འགྲོ་བ་མིའི་བདེ་སྐྱིད་དང་སྲོག་འཕྲོག་བྱེད་ཅིག་ཡིན་པའི་སྟབས་ཀྱིས་ང་ཚོས་དུས་ནམས་ཡང་ན་ཚ་དེ་སྔོན་འགོག་གི་ཆེད་དུ་ཚང་མིའི་ནུས་བ་གཅིག་ཏུ་སྤུངས་དེ་མཉམ་རུབ་ཐོག་ན་ཚ་དེ་སྔོན་འགོག་་བྱེད་དགོས་ཀྱི་རེད་ལ།དཔེར་ན་ས་གནས་འདི་ལ་མཚོན་ན་གཞུང་གི་ལས་ཁུངས་སུ་ཨེ་ཙི་ན་ཚ་ཡོད་མཁན་དེ་འདྲའི་སོ་སོའི་སྐྱིད་སྡུག་བཤད་མཁན་ཡོང་གི་འདུགཁོང་ཚོས་བརྗོད་པ་ལྟར་ན་ཨེ་ཙིའི་ནད་ཚ་དེ་འགོས་ཡོད་པའི་སྟབས་ཀྱིས་སྤྱི་ཚོགས་ནང་དུ་ལས་ཀ་ལས་རྒྱུ་མ་རག་པ་དང་མི་གཞན་དང་འབྲེལ་བ་བྱེད་ཐུབ་བྲལ་གྱི་ཡོད་པ་མ་ཟད།ཐ་ན་སོ་སོའི་ལྟོ་རྒྱབ་ཙམ་ཡང་གསོ་རྒྱུར་དཀའ་ངལ་འཕྲད་ཀྱི་ཡོད་སྐོར་སྐྱིད་སྡུག་བཤད་མཁན་ཡོང་སོང་ལ།ངོ་མ་སྙིང་རྗེ་དགོས་བ་ཞིག་རེད་འདུག